kardosdrur/scandi-wiki huggingface dataset:
Laurie Scott

Lawrence "Laurie" Scott (23. april 1917 - 18. juli 1999) var en engelsk fodboldspiller (forsvarer) og manager.

Scott repræsenterede i løbet af sin 17 år lange karriere henholdsvis Bradford City, Arsenal og Crystal Palace. Hos Arsenal var han med til at vinde både to engelske mesterskaber og en udgave af FA Cuppen.

Scott spillede desuden 17 kampe for det engelske landshold. Hans første landskamp var et opgør mod Nordirland 28. september 1946, hans sidste en kamp mod Wales 10. november 1948.

Efter at Scott havde spillet det, der skulle vise sig at blive hans sidste landskamp, var han en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Scott kom ikke på banen.

Titler 
Engelske mesterskab
 1938 og 1948 med Arsenal F.C.

FA Cup
 1950 med Arsenal F.C.

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1950
Fodboldspillere fra Bradford City A.F.C.
Fodboldspillere fra Arsenal F.C.
Fodboldspillere fra Crystal Palace F.C.
Fodboldtrænere fra England
Personer fra Sheffield
Billy Wright

William Ambrose Wright CBE (6. februar 1924 - 3. september 1994) var en engelsk fodboldspiller (centerhalf) og manager.

Wright tilbragte hele sin aktive karriere, fra 1939 til 1959, hos Wolverhampton Wanderers. Han var med til at vinde tre engelske mesterskaber og én FA Cup-titel med klubben, som han nåede næsten 500 ligakampe for.

Wright spillede desuden, over en periode på 13 år, hele 105 kampe og scorede tre mål for det engelske landshold. Hans første landskamp var et opgør mod Nordirland 28. september 1946, hans sidste en kamp mod USA 28. maj 1959.

Wright var en del af det engelske hold der deltog ved VM i 1950 i Brasilien, landets første VM-deltagelse nogensinde. Han deltog også ved både VM i 1954 i Schweiz og VM i 1958 i Sverige.

Titler 
Engelsk mesterskab
 1954, 1958 og 1959 med Wolverhampton Wanderers

FA Cup
 1949 med Wolverhampton Wanderers

Referencer 

Fodboldspillere fra England
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Wolverhampton Wanderers F.C.
Fodboldtrænere fra England
Personer tildelt Commander of the Order of the British Empire
Fodboldtrænere fra Arsenal F.C.
Jimmy Dickinson

James William "Jimmy" Dickinson MBE (25. april 1925 - 8. november 1982) var en engelsk fodboldspiller (venstre half) og manager.

Dickinson tilbragte hele sin 19 år lange karriere, fra 1946 til 1965, hos Portsmouth F.C. Her spillede han over 750 ligakampe, og var med til at vinde det engelske mesterskab i både 1949 og 1950.

Dickinson spillede desuden 48 kampe for det engelske landshold. Hans første landskamp var et opgør mod Norge 18. maj 1949, hans sidste en kamp mod Danmark 5. december 1956.

Dickinson var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Dickinson spillede alle landets tre kampe. Han deltog også ved VM i 1954 i Schweiz.

Efter at have indstillet sin aktive karriere var Dickinson også, i perioden 1977-1979, manager for Portsmouth,

Titler 
Engelsk mesterskab
 1949 og 1950 med Portsmouth F.C.

Referencer 

Fodboldspillere fra England
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Fodboldspillere fra Portsmouth F.C.
Fodboldtrænere fra England
Personer tildelt Member of the Order of the British Empire
Laurie Hughes

Lawrence "Laurie" Hughes (2. marts 1924 - 9. september 2011) var en engelsk fodboldspiller (forsvarer).

Hughes spillede hele sin aktive karriere, fra 1943 til 1960, hos Liverpool F.C. i sin fødeby. Her spillede han over 300 ligakampe, og var i 1947 med til at vinde det engelske mesterskab.

Hughes spillede desuden tre kampe for det engelske landshold. Han var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Hughes spillede alle landets tre kampe, de tre eneste landskampe i hans karriere.

Titler 
Engelske mesterskab
 1947 med Liverpool F.C.

Referencer 

Fodboldspillere fra England
Deltagere ved verdensmesterskabet i fodbold 1950
Fodboldspillere fra Liverpool F.C.
Personer fra Liverpool
Roy Bentley

Roy Thomas Frank Bentley (født 17. maj 1924 i Bristol, England - 20. april 2018) var en engelsk fodboldspiller (angriber/forsvarer) og manager.

Bentleys karriere strakte sig over hele 23 år og fem forskellige klubber, alle i England. Han tilbragte blandt andet otte sæsoner hos Chelsea og fire hos Fulham. Hos Chelsea var han i 1955 med til at vinde det engelske mesterskab.

Bentley spillede desuden 12 kampe og scorede ni mål for det engelske landshold. Hans første landskamp var et opgør mod Sverige 13. maj 1949, hans sidste en kamp mod Portugal 22. maj 1955.

Bentley var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Bentley kom ikke på banen undervejs.

Titler 
Engelske mesterskab
 1955 med Chelsea F.C.

Referencer 

Fodboldspillere fra England
Fodboldspillere fra Chelsea F.C.
Fodboldspillere fra Fulham F.C.
Fodboldspillere fra Newcastle United F.C.
Fodboldspillere fra Bristol City F.C.
Fodboldspillere fra Queens Park Rangers F.C.
Fodboldtrænere fra Reading F.C.
Fodboldtrænere fra Swansea City A.F.C.
Personer fra Bristol
Jackie Milburn

John Edward "Jackie" Thompson Milburn (11. maj 1924 - 9. oktober 1988) var en engelsk fodboldspiller (centerforward) og manager.

Milburn tilbragte langt størstedelen af sin aktive karriere hos Newcastle United. Han var med til at vinde hele tre FA Cup-titler med klubben, i henholdsvis 1951, 1952 og 1955.

Milburn spillede desuden 13 kampe og scorede 10 mål for det engelske landshold. Hans første landskamp var et opgør mod Nordirland 9. oktober 1948, hans sidste en kamp mod Danmark 2. oktober 1955.

Milburn var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Milburn spillede én af landets tre kampe.

Titler 
FA Cup
 1951, 1952 og 1955 med Newcastle United

Referencer 

Fodboldspillere fra England
Deltagere ved verdensmesterskabet i fodbold 1950
Fodboldspillere fra Newcastle United F.C.
Fodboldtrænere fra England
John Venn

John Venn (født 4. august 1834 i Kingston upon Hull, Yorkshire, død 4. april 1923 i Cambridge) var en britisk matematiker, filosof og anglikansk præst.

Han er kendt for at have introduceret Venn-diagrammet, som anvendes inden for den gren af matematikken som betegnes mængdelære.

John Venn stammede fra en lang række af anglikanske præster og var den ældste søn af præsten Henry Venn og Martha Sykes Venn. Hans mor døde da han var tre år, og han blev derefter uddannet af private lærere og i privatskoler med henblik på at fortsætte familietraditionen inden for den anglikanske kirke som præst. 

I 1853 blev han optaget på Gonville and Caius College ved Cambridge University, hvorfra han afsluttede uddannelsen i matematik i 1857, og startede med at undervise. I 1859 blev han ordineret som anglikansk præst, men samtidig fortsatte Venn som underviser inden for logik og videnskabsfilosofi på Gonville and Caius i Cambridge, hvor han blev lektor i 1862.

John Venn trak sig tilbage fra præstegerningen i 1883 efter stigende vanskeligheder ved at forlige denne med sin filosofiske overbevisning. Han fungerede derefter som leder af Gonville and Caius College i Cambridge fra 1903 til sin død i 1923.

I 1868 blev han gift med Susanna Carnegie Edmonstone, og sammen fik de sønnen John Archibald Venn, der blev økonom og i en periode var rektor for Cambridge University.

Referencer

Eksterne henvisninger 

Matematikere fra England
Filosoffer fra England
Præster fra England
Alumni fra University of Cambridge
Elisabeth Sophie Friis

Elisabeth Sophie komtesse Friis, gift Desmercières (1. maj 1714 - 18. juni 1799) var datter af Christian Friis (1691-1763) lensgreve til Frijsenborg og hustru Øllegaard Gersdorff (1687-1734). Hun tiltrådte ejerskabet af Grevskabet Frijsenborg i 1787 efter sin søster, Christine Sophie Friis.

Liv 
Elisabeth Sophie Frijs blev den 25. juni 1751 på Frijsenborg viet til Jean Henri Desmercières, der var født den 8. maj 1687 i Paris, søn af Jean Henri Huguetan, greve af Gyldensteen og en modehandlerske i Paris. Han blev i 1776 naturaliseret som dansk adelsmand med navnet Johan Henrik Desmercierès. Han døde to år senere.

Elisabeth Sophie Friis tiltrådte ejerskabet af Frijsenborg ved sin søster, Christine Sophie Friis' død i 1787. Da hendes ægteskab med Johan Henrik Desmercierès var barnløst, tilfaldt ejerskabet derefter hendes niece Sophia Magdalena Krag-Juel-Vind. Hun var datter af hendes afdøde søster Birgitte Christine Friis (1715-1775), gift von Gram.
 
Elisabeth Sophie Friis døde på Frijsenborg og blev bisat i Hammel Kirkes grevelige kapel.

Læs yderligere 
 Annette Hoff: Boller Slot i 650 år, Wormianum, Landbohistorisk Selskab 2012.
 Bjerre Herred Bogen I & II, Glud Museums Forlag 1963 og 2001.
 Knud Søndergaard: Asta Grundtvig, Liv og virke, slægt og venner. Redaktion af illustrationer: Lars Thorkild Bjørn. Forlaget Vartov 2013.

Kilder 
Landsarkivet for Nørrejylland
Lokalarkivet i Hammel
Dansk Biografisk Leksikon
Lokalhistoriker Ole Ravn-Nielsen, Hammel: Kapellet på Frijsenborg, 2014.

Elisabeth Sophie
Komtesser fra Danmark
Godsejere fra Danmark
Danskere i 1700-tallet
Personer fra Jylland
Christine Sophie Friis

Christine Sophie komtesse Friis, gift lensgrevinde Wedel-Friis (22. januar 1713 på Frijsenborg - 5. oktober 1787 sammesteds) var ældste datter af lensgreve Christian Friis (1691-1763) til Frijsenborg og hustru Øllegaard Gersdorff (1687-1734). Med sin mand ejede hun grevskabet Frijsenborg. Hun var søster til Elisabeth Sophie Friis.

Liv  
Hun blev den 4. oktober 1743 i Hammel Kirke viet til Erhard Wedel Jarlsberg, der ved ægteskabets indgåelse blev ophøjet i lensgrevestanden med navnet Wedel-Friis. I ægteskabet fødtes i 1745 en datter Christiane Sophie, der døde året efter og blev bisat i Hammel Kirkes grevelige kapel. Ægteskabet var derefter barnløst.

Ved sin far, Christian Friis' død 1763 uddøde mandslinjen i slægten Friis. Ejerskabet af grevskabet gik derefter i arv til hende som hans ældste datter og umiddelbart derefter til hendes mand.

Christine Sophie Friis fortsatte ombygningen af Boller Slot, som hendes far havde begyndt i 1759.  Arbejdet afsluttedes i 1769, og Boller Slot fremstod herefter ganske anderledes. Fra at være en gammeldags og ubekvem hovedbygning blev det til en moderne, sammenhængende 1700-talsbygning, hvor en forfinet herregårdskultur kunne udfolde sig. Hun påbegyndte i 1764 anlægget af en lystskov mellem parken og Horsens Fjord. En trætavle fra den tid minder fortsat om ægteparret Wedel-Friis' betydning for Boller.

I hendes tid udvidedes hendes besiddelser yderligere med to godser, Wedelslund ved Galten i 1768 og Søbygaard i 1778. Disse godser indgik ikke i grevskabet Frijsenborg, men var allodialgodser. 
Christine Sophie Friis døde på Frijsenborg den 5. oktober 1787 og blev bisat i det grevelige kapel ved Hammel Kirke. 
Ejerskabet videreførtes af søsteren Elisabeth Sophie Desmercières (1714-1799)

Læs yderligere  
 H.H. Berner Schilden Holsten: Danske Herregaardes Ejere, København 1906. Danmarks Veterinær- og Jordbrugsbibliotek. 
 Annette Hoff: Boller Slot i 650 år, Wormianum, Landbohistorisk Selskab 2012.
 Bjerre Herred Bogen I & II, Glud Museums Forlag 1963 og 2001.
 Knud Søndergaard: Asta Grundtvig, Liv og virke, slægt og venner. Redaktion af illustrationer: Lars Thorkild Bjørn. Forlaget Vartov 2013.

Kilder 
 Landsarkivet for Nørrejylland
 Dansk Biografisk Leksikon
 Lokalarkivet, Hammel
 Lokalhistoriker Ole Ravn-Nielsen, Hammel: Kapellet på Frijsenborg, 2014.

Christine Sophie
Godsejere fra Danmark
Komtesser fra Danmark
Grevinder fra Danmark
Danskere i 1700-tallet
Personer fra Jylland
Complete knock down

Complete knock down (alternativt Completely Knocked Down) er en engelsk betegnelse for det, at en bilfabrikant sender helt eller næsten komplette biler afsted i dele til slutsamling i et andet land eller landsdel.

Se også 
 Licensproduktion

Fremstilling
Biler
CKD

CKD kan henvise til

 Chronic kidney disease, på dansk kronisk nyresvigt (Uræmi)
 Complete knock down, et samlesæt
 ČKD (Českomoravská Kolben-Daněk), et ingeniørfirma i Tjekkiet
 Crooked Creek Airport, en lufthavn i Alaska, har CKD som IATA-kode
Rødbenet lynggræshoppe

Rødbenet lynggræshoppe (Omocestus rufipes) er en græshoppeart som tilhører familien markgræshopper (Acrididae).

Beskrivelse 

Udvoksede hanner bliver op til 11-17 mm lange, mens hunnerne når 13-23 mm. De kan træffes fra tidlig juni til sen oktober i enge, åbne græsmarker og solrige skovlysninger. De spiser hovedsageligt græsser.

Deres kropsfarve varierer fra lysebrun til næsten sort. Rygsiden er normalt beige hos hanner, og brun eller grøn hos hunner. Rygsiden af første kropsled har en hvid kant. Hos udvoksede dyr er spidsen af bagkroppen rødlig eller orange på undersiden. Spidsen af maxillarpalpen er næsten hvid.

Æggene lægges i klumper lige under jordoverfladen eller i planterødder. Nymferne kommer frem i april eller maj.

Udbredelse 

Græshoppen findes i det meste af Europa og områder i Asien og Nordafrika.

Den findes i de sydlige dele af Sverige og Norge, men var indtil 2014 ikke fundet i Danmark. Den blev imidlertid i 2014 fundet på øen Romsø i Storebælt. Arten var meget talrig på nordsiden af øen, og den har med stor sandsynlighed levet der i meget lang tid. Det er sandsynligt, at arten er overset hist og her i Danmark, da sangen minder en hel del om sangen hos den nært beslægtede Lynggræshoppe (Omocestus viridulus), som også ligner meget i udseende.

Billedgalleri

Litteratur 
 Marshall, J.A. & Haes, E.C.M. (1988): Grasshoppers and allied Insects of Great Britain and Ireland. Harley Books, Colchester. 254 S.
 Nunner, A. (1998): Omocestus rufipes – Buntbäuchiger Grashüpfer. In: Detzel, P.: Die Heuschrecken Baden-Württembergs. Ulmer, Stuttgart. 420–427 S

Referencer 

Markgræshopper
Euler-diagram

Euler-diagram er en visualisering og illustration i form af et diagram, som anvendes inden for mængdelære for at vise matematiske eller logiske relationer og sammenhænge mellem matematiske klasser eller mængder.

Et Euler-diagram består sædvanligvis, men ikke nødvendigvis, af et antal overlappende cirkler.

Euler-diagrammet har fået navn efter den schweiziske matematiker Leonhard Euler, som oprindelig udviklede diagrammet og den tilknyttede matematiske logik.

Den britiske matematiker John Venn videreudviklede de tilknyttede teorier og udviklede Venn-diagrammet, som reelt er en delmængde af Euler-diagrammet. I Venn-diagrammet er samtlige kombinationer og relationer repræsenterede, så selv komponenter og relationer som repræsenterer en nulmængde har et areal i diagrammet.

Eksterne henvisninger 

Mængdelære
Diagrammer
Infografik
Ya-ya søstrenes guddommelige hemmeligheder (film)

Ya-ya søstrenes guddommelige hemmeligheder er en amerikansk komedie-drama-film fra 2002, der er instrueret og skrevet af Callie Khouri. Den er baseret på Rebecca Wells' roman af samme navn, og dens prequel; en samling af noveller, Little Altars Everywhere.

Handling 

Filmen starter ud i 1937 i Louisiana med fire små piger som er ude i skoven om natten, hver iført en hjemmelavet hovedbeklædning. Lederen, Viviane Abbott (Ellen Burstyn) indvier dem ind i en hemmelig orden, som hun døber "Ya-ya søstrene". Pigerne forsegler medlemskabet ved at skære i deres håndflader og blande blod.

Handlingen springer derefter til New York City i 2002, hvor Vivianes datter, Siddalee "Sidda" Walker (Sandra Bullock), giver et interview til en journalist fra Time Magazine i forbindelse med hendes nyeste udgivelse, og nævner sin ulykkelige barndom som en stor inspirationskilde for sit arbejde. Journalisten skaber voldsomt røre om Siddas udtalelser, med antydninger af misbrug og dybe, mørke familiehemmeligheder.

Medvirkende 
 Sandra Bullock som Siddalee "Sidda" Walker
 Angus Macfadyen som Connor McGill
 Ellen Burstyn som Viviane Joan "Vivi" Abbott Walker
 James Garner som Shepherd James "Shep" Walker
 Maggie Smith som Caroline Eliza "Caro" Brewer Bennett
 Fionnula Flanagan som Aimee Malissa "Teensy" Whitman
 Shirley Knight som Denise Rose "Necie" Kelleher Ogden
 Ashley Judd som ung Vivi
 Katy Selverstone som ung Caro
 Jacqueline McKenzie som ung Teensy
 Kiersten Warren som ung Necie
 Caitlin Wachs som barnet Vivi
 Mary Katherine Weiss som barnet Caro
 Alyssa May Gold som barnet Teensy 
 Nicki Tschudi som barnet Necie
 Allison Bertolino som barnet Sidda
 Matthew Settle som Jack Whitman
 David Lee Smith som ung Shep
 Cherry Jones som "Buggy" Abbott, Vivis mor
 David Rasche som Taylor Abbot, Vivis far
 Gina McKee som Genevieve Whitman, Teensys mor

Referencer

Eksterne henvisninger 
 

Amerikanske film fra 2002
Film baseret på bøger
Komediefilm fra USA
Crunchyroll

Crunchyroll er en amerikansk hjemmeside og online fællesskab, der fokuserer på streaming af østasiatiske medier, herunder anime, manga, japanske hørespil, japansk musik, elektronisk underholdning og racersport. Crunchyroll blev dannet i 2006 af en gruppe uddannet fra University of California, Berkeley og er siden vokset til at have over fem millioner online-medlemmer på verdensplan. Crunchyroll er finansieret af The Chernin Group og TV Tokyo.

Historie 
Crunchyroll startede i 2006 som en kommerciel side med upload og streaming af videoer og med speciale i østasiatiske videoer. I 2008 sikrede man sig en investering på 4,05 mio. USD fra Venrock, et firma for risikovillig kapital. Investeringen blev dog kritiseret af animedistributørerne Bandai Entertainment og Funimation, da siden tillod brugerne af uploade illegale kopier at titler, som andre havde rettighederne til. Crunchyroll begyndte imidlertid at indgå legale distributionsaftaler med virksomheder, herunder Gonzo, for et stigende antal titler. Efter at have annonceret en aftale med TV Tokyo om at huse afsnit af Naruto Shippuden meddelte Crunchyroll, at den havde forpligtiget sig til at fjerne alt materiale, der var i strid med ophavsretten, fra siden, og at den kun ville huse materiale, som den havde legale rettigheder til.

I 2010 gik Crunchyroll ind på dvd-markedet, idet man havde erhvervet rettighederne til at udgivet 5 Centimeters Per Second på dvd i Nordamerika. Samtidig fortsatte distributionen på hjemmesiden, hvor man i sommeren 2011 kunne tilbyde brugerne over 200 animeserier og mere end 200 asiatiske tv-serier. I praksis var det dog ikke alt, der var tilgængeligt i hele verdenen, som følge af begrænsede rettigheder.

2. december 2013 annoncerede The Chernin Group, at de havde erhvervet en kontrollerende ejerandel af Crunchyroll, efter sigende til en pris på næsten 100 mio. USD. The Chernin Group oplyste, at Crunchyrolls ledelse og den hidtidige investor TV Tokyo fortsat ville have en markant andel i virksomheden.

Tilgængelighed 
Crunchyroll er gratis tilgængelig på computere via internettet og apparater med Windows Phone, iOS og Google Android, der er tilsluttet Wi-Fi. Det er dog ikke alt indhold, der er gratis. Noget indhold kræver et abonnement for 6,95 USD om måneden, mens andet først bliver frigivet med en vis forsinkelse, typisk en uge efter at være blevet tilgængeligt for betalende medlemmer. Nogle titler er kun for abonnenter, afhængig af aftaler om rettigheder. Nogle titler er kun tilgængelige i visse dele af verdenen, så en given titel f.eks. kan være tilgængelig i USA men ikke i andre lande.

Noter

Eksterne henvisninger 
 Officiel hjemmeside

It-virksomheder fra USA
Etableret i 2006
Animenetsteder
Streaming
Gil Merrick

Gilbert Harold "Gil" Merrick (26. januar 1922 - 3. februar 2010) var en engelsk fodboldspiller (målmand) og manager.

Merrick tilbragte hele sin aktive karriere, fra 1939 til 1960, hos Birmingham City i sin fødeby. Han nåede at spille næsten 500 ligakampe for klubben i løbet af de 21 år.

Merrick spillede desuden 23 kampe for det engelske landshold. Hans første landskamp var et opgør mod Nordirland 14. november 1951, hans sidste en kamp mod Uruguay 26. juni 1954. Han var en del af det engelske hold der deltog ved VM i 1954 i Schweiz, og spillede alle landets tre kampe i turneringen.

Efter at have indstillet sin aktive karriere fungerede Merrick i en årrække som manager, blandt andet for sin gamle klub som aktiv Birmingham City. I 2009, ét år før sin død, fik han opkaldt en tribune på klubbens hjemmebane St. Andrew's efter sig.

Referencer 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Birmingham City F.C.
Fodboldtrænere fra England
Fodboldtrænere fra Birmingham City F.C.
Personer fra Birmingham
Kenneth Omeruo

Kenneth Omeruo (født 17. oktober 1993 i Abia, Nigeria) er en nigeriansk fodboldspiller, der spiller for den engelske klub Middlesbrough, på lån fra Chelsea , som forsvarsspiller. Kenneth Omeruo har spillet for diverse nigerianske ungdomslandshold, samt optrådt for det nigerianske fodboldslandshold 17 gange.

Eksterne henvisninger 

 FIFA Player Statistics: Kenneth OMERUO - FIFA.com  Kenneth Omeruo på FIFA.com

Referencer 

Fodboldspillere fra Nigeria
Fodboldspillere fra Chelsea F.C.
Fodboldspillere fra ADO Den Haag
Fodboldspillere fra Middlesbrough F.C.
Fodboldspillere fra Standard Liège
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Ron Staniforth

Ronald "Ron" Staniforth (13. april 1924 - oktober 1988) var en engelsk fodboldspiller (forsvarer) og manager.

Staniforth spillede på klubplan primært for Stockport, Huddersfield og Sheffield Wednesday. Længst tid tilbragte han hos Stockport, som han var tilknyttet i seks sæsoner og spillede 223 ligakampe for.

Staniforth spillede desuden otte kampe for det engelske landshold. Hans første landskamp var et opgør mod Skotland 3. april 1954, hans sidste en kamp mod Vesttyskland 1. december samme år. Han var en del af det engelske hold der deltog ved VM i 1954 i Schweiz, og spillede alle landets tre kampe i turneringen.

Referencer 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Stockport County F.C.
Fodboldspillere fra Huddersfield Town F.C.
Fodboldspillere fra Sheffield Wednesday F.C.
Fodboldtrænere fra England
Personer fra Manchester
Ivor Broadis

Ivan Arthur "Ivor" Broadis (født 18. december 1922 i London, England, død den 12. april 2019) var en engelsk fodboldspiller (angriber) og manager.

Broadis aktive karriere strakte sig fra 1942 til 1960. Blandt hans klubber kan nævnes Manchester United, Manchester City, Newcastle og Carlisle. Hos Newcastle var han i 1955 med til at vinde den engelske pokalturnering, FA Cuppen.

Broadis spillede desuden 14 kampe og scorede otte mål for det engelske landshold. Hans første landskamp var et opgør mod Østrig 28. november 1951, hans sidste en kamp mod Uruguay 26. juni 1954. Han var en del af det engelske hold der deltog ved VM i 1954 i Schweiz, og spillede alle landets tre kampe i turneringen. Han scorede undervejs to mål, begge i gruppekampen mod Belgien.

Titler 
FA Cup
 1955 med Newcastle United

Referencer 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Manchester United F.C.
Fodboldspillere fra Manchester City F.C.
Fodboldspillere fra Newcastle United F.C.
Fodboldspillere fra Carlisle United F.C.
Fodboldspillere fra Sunderland A.F.C.
Fodboldspillere fra Queen of the South F.C.
Fodboldtrænere fra England
Personer fra London